Tanah Jawi Wetan menika elok, endah sanget. Menika badhe kita sumuri menawi kita ndlajahi tanah Jawi Wetan sinambi maspaosaken sadaya kawontenan. Ing ngriku kathah redi (gunung) lan gumuk, lepen lan jurang, wonten siti wiyar lan wrata sanget, nanging ugi wonten pareden ingkang panjang sanget temah marginipun menggak-menggok makilo-kilo meter. Kathah sanget pasabinan lan pategilan, dhusun-dhusun lan kitha-kitha sarta pesisir. Wonten kathah sanget warni-warni tetuwuhan, kewan-kewan ingkang mabur, mbrangkang, nggremet, utawi ngelangi. Ugi wonten warni-warni kabudayan (wayang, ludruk, janger), lelagon, tari-tarian, lsp. Menika sadaya tamtu titahipun Gusti Allah ingkang tansah dipun rimati kanthi setya tuhu. Saestu endah sanget. Menika nembe ing tanah Jawi Wetan, dereng ing perangan sanesipun ing negari kita, dereng salumahing bumi. Kita saged membayangkan saiba endah lan elok pakaryanipun Gusti Allah.